Peter Lassen
Peter Lassen, 1800-1859, dansk-amerikansk pioner. Udlært som smed udvandrede Lassen i 1830 til USA, hvor han i 1840 rejste vestpå og i 1845 slog sig ned i den nordlige del af Californien. Lassen virkede som foregangsmand og betragtes som en fremtrædende kolonisator af Nordcalifornien, hvor adskillige lokaliteter er opkaldt efter ham. Han blev dræbt af en indianer, da han søgte efter sølvlejer i Nevada.